**PRAVILA IN POGOJI NAGRADNEGA IZZIVAA »VREDNO ZA VEDNO«**

**1. Splošne določbe**

Organizator nagradnega izziva je JAVNI HOLDING Ljubljana, d.o.o., Verovškova ulica 70, Ljubljana (v nadaljevanju: organizator). Nagradna igra se opravi z namenom promocije skupne igralne Srečno mesto, ki jo imajo v otroškem kreativnem mestu Minicity: **ENERGETIKA LJUBLJANA d.o.o**.**, JP VODOVOD KANALIZACIJA d.o.o. in LJUBLJANSKI POTNIŠKI PROMET d.o.o.** in **JAVNI HOLDING Ljubljana, d.o.o.** Informacije o nagradni igri so dostopne na spletni strani [www.jhl.si/aktualno-iz-podjetij](http://www.jhl.si/aktualno-iz-podjetij). Nagradni izziv poteka na ozemlju Republike Slovenije pod spodaj navedenimi pravili in pogoji.

**2. Nagradni sklad**

* + **5 x kode za enkraten vstop v otroško kreativno mesto Minicity za celotno družino.**

**3. Vsebina, potek in pogoji sodelovanja v nagradnem izzivu**

V nagradnem izzivu **»VREDNO ZA VEDNO«** udeleženec lahko sodeluje tako, da na e-naslov [info@jhl.si](mailto:info@jhl.si) ali naslov JAVNI HOLDING Ljubljana, d.o.o., Verovškova ulica 70, 1000 Ljubljana (s pripisom nagradni izziv »Vredno za vedno«) udeleženec sam ali njegov starš oziroma skrbnik pošlje fotografijo, kratek video posnetek, risbico ali kašen drug izdelek okolju prijaznega vedenja ali izvajanja vrednot, ki jih podjetja spodbujamo. Poslanemu mora udeleženec oziroma njegov starš oziroma skrbnik priložiti tudi kontaktne podatke.

Nagradna igra je namenjena ciljni javnosti otroškega kreativnega mesta Minicity, otrokom starim do 12. let.

**Nagradni izziv poteka od 1. junija. 2022 do vključno 15. junija 2022. V žrebanju bodo sodelovali vsi, ki bodo do vključno 15. junija 2022 na zgoraj omenjena naslova posredovali fotografijo, kratek video posnetek, risbico ali kakšen drug izdelek.**

**Pri klasični pošti se šteje datum odpošiljanja, ki je odtisnjen na pošiljki oz. datum prejema za osebno oddane vloge.**

S sodelovanjem v nagradnem izzivu se šteje, da udeleženec sprejema pravila in pogoje sodelovanja v nagradni igri. Pravila in pogoji nagradnega izziva so objavljeni na spletni strani [www.jhl.si/aktualno-iz-podjetij](http://www.jhl.si/aktualno-iz-podjetij).

Žrebanje nagrajencev se izvede dne 20. junija 2021 v prostorih organizatorja. Izvedlo se bo ročno žrebanje med vsemi prejetimi vlogami. Žrebanje izvedejo članice komunikacijskega kolegija, ki so pristojne tudi za razlago odprtih vprašanj, ki se utegnejo pojaviti v zvezi z nagradnim izzivom in niso urejena s temi pravili. Njihova razlaga je dokončna in zoper njo ni mogoča pritožba. Nagrajenci bodo o rezultatih žrebanja in o prevzemu nagrade obveščeni na kontaktne podatke, ki jih bodo posredovali skupaj z izdelki, najkasneje v roku 30 dni od žrebanja.

**4. Ostala pravila nagradne igre**

Rezultati izbora najboljših izdelkov so dokončni – pritožbe niso možne. Nagrajenec iz naslova nagrade ne more zoper organizatorja uveljavljati nikakršnega zahtevka (npr. glede kakovosti ali vrednosti nagrade ipd.). Nagrade niso zamenljive ali izplačljive v denarju. Če nagrajenec ne prevzame nagrade, se le-ta ne podeli.

V primeru, da v nagradnem izzivu sodeluje manj oseb, kot je na voljo nagrad, se bo podelilo toliko nagrad, kot je oseb, ki so sodelovale v nagradnem izzivu.

Organizator si pridržuje pravico, da v primeru nepredvidenih okoliščin, kadar koli in brez predhodnega obvestila začasno prekine ali konča nagradni izziv. Sodelujoči iz tega naslova ne more zoper organizatorja uveljavljati nikakršnega zahtevka.

Organizator ne prevzema nobene odgovornosti v zvezi s koriščenjem in uporabo nagrad. V nagradnem izzivu lahko posamezna fizična oseba sodeluje le enkrat, posledično je tudi izžrebana lahko le enkrat

Če nagrajenec ne posreduje organizatorju navedenih dokumentov in podatkov, ni upravičen zahtevati izročitve nagrade od organizatorja. Organizator je v tem primeru prost vseh obveznosti, ki jih ima do nagrajenca na podlagi teh pravil, nagrajenec pa v tem primeru nima pravice do kakršnegakoli drugega ali drugačnega nadomestila.

**5. Varstvo podatkov**

Nagrajenec se strinja s tem, da se njegovo ime in poslano lahko objavijo na spletnih in Facebook straneh podjetij ENERGETIKA LJUBLJANA d.o.o., JP VODOVOD KANALIZACIJA SNAGA d.o.o., LJUBLJANSKI POTNIŠKI PROMET d.o.o. in na spletni strani organizatorja. Za objavo imena organizatorju nagrajencem ni treba plačati oz. nagrajenec za to nima pravice zahtevati kakršnega koli nadomestila. Sodelujoči v nagradnem izzivu organizatorju, kot upravljavcu zbirke dovoljuje, da do preklica sodelujočega vodi, vzdržuje in obdeluje zbirko zbranih osebnih podatkov sodelujočih v nagradnem izzivu v skladu z Zakonom o varstvu osebnih podatkov (Uradni list RS št. 94/07 – uradno prečiščeno besedilo; ZVOP-1-UPB1). Organizator zagotavlja varstvo osebnih podatkov v skladu z ZVOP-1-UPB1. Upravljavec zbirke lahko obdeluje zbrane osebne podatke za namene obveščanja o nagradnem izzivu in o promocijskih aktivnostih navedenih podjetij. Organizator se zavezuje, da podatkov ne bo posredoval tretjim osebam, razen če je to potrebno zaradi izvedbe nagradnega izziva. V času upravljanja osebnih podatkov ima posameznik možnost vpogleda, prepisa, kopiranja, dopolnitve, popravka, blokiranja in izbrisa osebnih podatkov v zbirki podatkov, skladno z veljavnimi predpisi.

**6. Končne določbe**

Organizator si pridržuje pravico do spremembe teh pravil oz. pogojev, če to zahtevajo vzroki tehnične ali komercialne narave ipd. O vseh spremembah in novostih nagradne igre bo organizator udeležence obveščal z objavami na spletni strani [www.jhl.si](http://www.jhl.si) in Facebook straneh podjetij ENERGETIKA LJUBLJANA d.o.o., JP VODOVOD KANALIZACIJA SNAGA, d.o.o. in JAVNI POTNIŠKI PROMET d.o.o. Organizator ne odgovarja za morebitno škodo, ki bi jo utrpel sodelujoči zaradi logističnih ovir, tehničnih težav in drugih napak.

V kolikor potrebujete dodatne informacije glede nagradnega iizziva, pišite na e-naslov: [info@jhl.si](mailto:info@jhl.si).

Ta pravila in pogoji pričnejo veljati z dnem sprejema.

**Organizator: JAVNI HOLDING Ljubljana, d.o.o.**

V Ljubljani, dne 30. maj 2022